**Ministru kabineta rīkojuma projekta**

**„Grozījumi Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Latvijas valsts simtgades svētku sagatavošana un īstenošana norit atbilstoši Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016.gada 3.maija rīkojumu Nr.275) 68.punktā valdības izvirzītajai darbības prioritātei.  Ministru kabineta rīkojuma projekts „Grozījums Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu”” (turpmāk – Projekts) sagatavots, lai, pamatojoties uz Latvijas valsts simtgades pasākumu plāna 2017. – 2021.gadam ietverto pasākumu īstenotāju sniegto informāciju, precizētu informāciju par plānā iekļautajiem pasākumiem un precizētu finansējuma sadalījumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Latvijas valsts simtgades svētku sagatavošana un īstenošana norit atbilstoši Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016.gada 3.maija rīkojumu Nr.275) 68.punktā valdības izvirzītajai darbības prioritātei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 13.decembra rīkojums Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” nosaka Latvijas valsts simtgades pasākumu plāna 2017. – 2021.gadam (turpmāk – Plāns) īstenošanai piešķirtā finansējuma sadalījumu ministrijām un citām centrālajām valsts iestādēm, kā arī paredz nosacījumus, kādi jāievēro, veicot izmaiņas finansējuma sadalījumā un pārskatu par finansējuma izlietojumu sniegšanas kārtību.  Kultūras ministrija ir apkopojusi Plāna īstenošanā iesaistīto ministriju, citu centrālo valsts iestāžu un pašvaldību sniegto informāciju par nepieciešamajām izmaiņām Plānā un ir sagatavojusi attiecīgi Projektu. Izmaiņas veiktas esošo finanšu līdzekļu ietvaros un neparedz papildus finanšu līdzekļu pieprasījumus.  Plānā ietverto pasākumu īstenošanas gaitā ir radusies nepieciešamība precizēt tajā ietverto pasākumu aprakstus, nosaukumus, precizēt to norises laikus un vietas, iesaistītos sadarbības partnerus, dalībniekus, kas māksliniecisku vai citu apsvērumu dēļ ir mainīti, kā arī precizēts finansējuma sadalījums starp atsevišķiem Plānā iekļautajiem projektiem, nepalielinot kopējo finansējuma apmēru:   1. 351., 2., 3., 12., 14., 47., 65., 74., 77., 85., 97., 108., 112. pasākumam precizēts nosaukums; 2. precizēts Ārlietu ministrijai 2018.gadā paredzētā finansējuma sadalījums starp 28. un 29.pasākumu, novirzot finansējumu 23 060 *euro* apmērā no 28.pasākuma uz 29.pasākumu; 3. precizēta finanšu plūsma un sadalījums 2018.gadā un 2019.gadā Latvijas Nacionālajai bibliotēkai paredzētajā finansējumā sadalījumā starp 42., 77. un 78.pasākumu, nepalielinot kopējo pasākumu īstenošanai paredzēto finansējumu. 42.pasākumam 2018.gadā tiek samazināts 3 110 *euro* apmērā, savukārt 2019.gadā finansējums tiek palielināts 3 110 *euro* apmērā. 77.pasākumam finansējums 2018.gadā tiek palielināts 2 706 *euro* apmērā, savukārt 2019.gadā tiek samazināts 3 110 *euro* apmērā. Attiecīgi 78.pasākumam finansējums 2018.gadā tiek palielināts 404 *euro* apmērā; 4. precizēts finansējuma sadalījums starp 55. un 54.pasākumu, 2018.gadā novirzot 150 000 *euro*, 54.pasākuma īstenošanai, nepalielinot kopējo finansējuma apmēru; 5. 55., 81., 86., 94., 106., 109., 112.pasākumam precizēts pasākuma apraksts; 6. 64., 73. un 94.pasākumam precizēts norises laiks; 7. 66., 90. pasākumam precizēta norises vieta; 8. 67.pasākumā precizēti dalībnieki un precizēts 2018.gada finansējuma sadalījums, 7 496 *euro* apmērā novirzot 68.pasākuma īstenošanai, kuram, tajā skaitā precizēti pasākuma dalībnieki; 9. no 72.pasākuma finansējums 5 139 *euro* apmērā novirzīts 71.pasākuma īstenošanai, un 1 059 *euro* apmērā novirzīts 68.pasākuma īstenošanai. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādes gaitā ir notikušas ar Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu”” norādītajām institūcijām, kā arī Projekts izskatīts ar Ministru kabineta 2015.gada 5.februāra rīkojumu Nr.63 „Par Latvijas Republikas simtgades rīcības komiteju” izveidotās komitejas 2018.gada 8.jūnija sēdē. |
| 4. | Cita informācija | Projekts šo jomu neskar |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Ekonomikas ministrija, Zemkopības ministrija, Iekšlietu ministrija, Veselības ministrija, Vides aizsardzības un reģionālās attīstības ministrija, Izglītības un zinātnes ministrija, Ārlietu ministrija, Labklājības ministrija, Cēsu novada dome, Jelgavas pilsētas dome, Liepājas pilsētas dome, Valkas novada dome, Valmieras pilsētas dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes un pārvaldes funkcijām un institucionālo sistēmu |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Tormane 67330323

ilze.tormane@km.gov.lv